03/08/2018 | Administración LocalMunicipal
Fene
Secretaría
Aprobación definitiva da modificación do regulamento orgánico municipal e das ordenanzas fiscais núm.24, 27 e 26, reguladoras do ICIO, IBI e IAE respectivamente

Faise público que foi elevado a definitivo, por non se presentar reclamacións o acordo plenario de data 07.06.2018, de aprobación inicial da modificación do Regulamento orgánico municipal e das Ordenanzas fiscais núm.24, 27 e 26, reguladoras do ICIO, IBI e IAE respectivamente. Por tratarse de disposicións normativas de carácter xeral, non procede recurso en vía administrativa, se ben poderán impugnarse directamente ante a xurisdición contencioso-administrativa. O prazo para interpoñer o recurso contencioso-administrativo é de dous meses contados dende o día seguinte ao da publicación desta disposición no Boletín Oficial da Provincia, e deberá presentarse ante a Sala do Contencioso-Administrativo do Tribunal Superior de Xustiza de Galicia, isto de conformidade co previsto no artigo 10.1. b) da Lei 29/1988, reguladora da xurisdición contencioso-administrativa. Corresponde ao Alcalde/sa fixar, mediante Decreto, o día e hora en que deba celebrarse sesión ordinaria. As sesións extraordinarias e as urxentes terán lugar cando, con tal carácter, sexan convocadas polo Alcalde/sa. O Alcalde/sa poderá en calquera momento reunir á Xunta de Goberno Local cando estime necesario coñecer o seu parecer ou pedir a súa asistencia con anterioridade a ditar resolucións no exercicio das atribucións que lle correspondan.” “Moción urxente é a proposta que se somete directamente ó pleno por razóns de urxencia presentada por calquera grupo político, no que se motive debidamente a urxencia, presentado polo voceiro/a do Grupo Municipal ou concelleiro/a non adscrito/a que impulse a iniciativa. Finalizado o debate e votación dos asuntos comprendidos na orde do día, e inmediatamente antes do punto de rogos e preguntas, o Presidente preguntará se algún grupo político ou concelleiro/a non adscrito/a desexa someter á consideración do Pleno por razóns de urxencia, algún asunto non comprendido na Orde do Día que acompañaba á convocatoria e que non teña cabida no punto de rogos e preguntas. Se así fose, o Voceiro do grupo propoñente ou concelleiro/a non adscrito/a xustificará a urxencia da moción e o Pleno votará, acto seguido, sobre a procedencia do seu debate. Se o resultado da votación fose positivo, por obter maioría absoluta, seguirase o procedemento previsto no artigo 34 e seguintes deste regulamento e no artigo 93 e seguintes do Real Decreto 2568/1986” Modificar o artigo 4.- Bonificacións, anteriormente derogado, co seguinte tenor: 1.- Dacordo co previsto no artigo 103.2. a) do TRLRHL, o Pleno da Corporación poderá conceder unha bonificación de ata o 95 por 100 sobre a cota tributaria en favor das construccións, instalacións ou obras destinadas á realización de actividades industriais ou comerciais, cando as mesmas sexan declaradas en cada caso concreto de especial interés ou utilidade municipal polo devandito órgano, por concorrer circunstancias que poñan de manifesto a creación de emprego, debéndose cumprir os seguintes requisitos: 1) Creación de emprego na pequena e mediana empresa: A bonificación poderá ser concedida ás pequenas e medianas empresas, considerándose coma tales, as que se adiquen á fabricación ou venda de productos en áreas únicas de superficie inferior a 400 metros cadrados, ou, ainda en superficies superiores, cando non poidan ser encadradas nas actividades do epígrafe 2) do presente apartado, se cumpren os requisitos que seguen: Creación de novos postos de traballo por parte do promotor ou titulado do establecemento mercantil das obras, que deben ser cubertos por persoas que non tivesen unha relación laboral dependente co promotor ou titulado do establecemento mercantil nos últimos cinco anos. Se o número de postos creado fose igual ou superior a catro, o 25 % dos novos contratos ha de ser de carácter indefinido. Cando resulte un número de contratos indefinidos non enteiro, redondearase ao enteiro inferior. Acreditado o cumprimento deste requisito, a porcentaxe de bonificación determinarase en función do presuposto de execución material da construcción, instalación ou obra e do número de novos postos de traballo creados, de acordo cos seguintes cadros: 2) Creación de emprego por grandes empresas e superficies comerciais e áreas de comercio mixto ou multiproducto: Considéranse grandes empresas as que teñen máis de 250 traballadores. Considéranse áreas de comercio mixto ás superficies de comercio en grandes almacéns, entendendo por tales aqueles establecementos que ofrezan un surtido amplo e, en xeral, profundo, de varias gamas de productos –principalmente artículos para o equipamento do fogar, confección, calzado, perfumería, alimentación, etc- presentados en departamentos múltiples, con ou sen a asistencia de persoal de venda, e que poñen, ademáis, diversos servizos a disposición dos clientes, sempre e cando a superficie total, incluidos toda clase de locales de explotación vinculada ou dependente, supere os 400 metros cadrados. En tal sentido, considérase como única explotación aquela que, constando de diversos módulos constructivos, físicamente independentes, sexa xestionada directa ou indirectamente pola mesma entidade mercantil ou por outras vinculadas á mesma ou pertencentes ao mesmo grupo de sociedades, aínda que desenvolvan actividades non estrictamente encadradas no grupo 66 da Clasificación Nacional de Actividades Económicas contemplada no R. D. 1175/1990, do 28 de setembro, polo que se aproban as Tarifas e a Instrucción do Imposto sobre Actividades Económicas. O requisito para a concesión da bonificación nestes casos é o que segue: Creación de novos postos de traballo por parte do promotor ou titulado do establecemento mercantil das obras, que deben ser cubertos por persoas que non tivesen unha relación laboral dependente co promotor ou titulado do establecemento mercantil nos últimos cinco anos. En todo caso, o 25 % dos novos contratos ha de ser de carácter indefinido. Cando resulte un número de contratos indefinidos non enteiro, redondearase ao enteiro inferior. Acreditado o cumprimento deste requisito, a porcentaxe de bonificación determinarase en función do presuposto de execución material da construción, instalación ou obra e do número de novos postos de traballo creados, de acordo cos seguintes cadros: 2.- A bonificación regulada no apartado anterior será de carácter rogado, debendo presentar o suxeito pasivo a correspondente solicitude, coa que se achegarán os documentos acreditativos do cumprimento dos requisitos establecidos en cada caso. Para xustificar o requisito da contratación de traballadores abondará inicialmente coa presentación dunha declaración xurada por parte do promotor ou titulado mercantil das obras, na que figuren os datos dos traballadores que van a ser contratados cando se rematen as obras. Neste suposto, a bonificación concederase baixo condición resolutoria, de maneira que de non presentarse copia autenticada dos correspondentes contratos de traballo no prazo de seis meses desde o remate das obras, quedará sen efecto a bonificación concedida e a Tesourería Municipal esixirá o importe da bonificación pola vía de constrinximento.3.-As construcións, instalacións ou obras que se inicien sen terse concedido a licenza municipal –sempre e cando sexa preceptiva-, ou presentado a declaración responsable ou comunicación previa, no seu caso, non poderán acollerse aos beneficios fiscais previstos neste artigo. O importe conxunto de toda as bonificacións non poderá superar o 95% da cota íntegra do imposto.4ª. Engadir unha disposición transitoria, do seguinte teor: A modificación operada no artigo 4 aplicarase a todas aquelas solicitudes que aínda non tivesen obtido a licenza municipal, a conformidade á comunicación previa, ou que ás obras foran iniciadas con posterioridade á entrada en vigor da mesma, sempre que as mesmas non estiveran incursas en prodedemento algún de ilegalidade. A presente Ordenanza entrará en vigor o día da súa publicación no Boletín Oficial da Provincia, e será de aplicación no exercicio de 2012, permanecendo en vigor ata que se acorde a súa modificación ou derogación. A modificación do artigo 4 e Disposición Transitoria aprobada inicialmente en sesión plenaria do 07.06.2018 entrará en vigor o 1 de xaneiro de 2019. Modificar o apartado 5 do artigo 5. Bonificacións, co seguinte tenor: 5.1.- Segundo o previsto no art.74.2. quáter do Real decreto lexislativo 2/2004, do 5 de marzo, polo que se aprobou o Texto refundido da Lei reguladora das facendas locais, este Concello establece a bonificación de ata o 95 % sobre a cota tributaria do imposto a favor dos inmobles nos que se desenvolvan actividades económicas de especial interese municipal, por concorrer circunstancias que poñan de manifesto a creación de emprego, naqueles supostos nos que se implante unha nova actividade económica ou empresarial no inmoble, ou que supoñan unha ampliación das súas instalacións preexistentes sempre e cando tal ampliación implique a creación de emprego.5.2.- Dado que a presente bonificación é análoga á prevista no art.4 da Ordenanza Fiscal nº 24 deste Concello, reguladora do Imposto sobre construcións, instalacións e obras, estarase, a efectos da concesión da mesma, aos mesmos requisitos, referidos á acreditación da creación de emprego, previstos na mesma, e, xa que logo, á porcentaxe de bonificación que se acede segundo a puntuación total que, segundo o orzamento de execución das obras ou instalacións, e o número de postos de traballo creados, se outorgue á actividade económica ou empresarial aos efectos da bonificación no ICIO, e ao seu medio de solicitude e xustificación.5.3.- A solicitude da bonificación no ICIO suporá que se teña por solicitada a bonificación no Imposto sobre Bens Inmobles, polo que se estará aos requisitos de solicitude previstos no ICIO. A tramitación será conxunta, polo que non procederá solicitar a bonificación no IBI se non se ten solicitado a bonificación por fomento do emprego local prevista no ICIO.5.4.- A bonificación no IBI surtirá efectos a partires do exercicio seguinte ao do remate das obras ou instalacións obxecto de bonificación no ICIO, e perdurará durante os TRES primeiros exercicios de exercicio da actividade.5.5.- O acordo de concesión da bonificación corresponderá ao Pleno da Corporación, que acordará, simultáneamente, o dereito ao seu desfrute coa tramitación da bonificación no ICIO e no IAE.5.6.- Os novos postos de traballo creados que deran dereito á concesión do presente beneficio fiscal deberanse manter durante os tres períodos impositivos de duración da bonificación. De se mermar a plantilla durante o devandito período, perderase o dereito a seguir desfrutando da bonificación. A tal efecto, o suxeito pasivo deberá acreditar, a requerimento desta entidade local, os empregados existentes ao inicio da actividade e durante todo o período do beneficio fiscal. De se producir reducións de plantilla, o suxeito pasivo estará obrigado a poñelo en coñecemento desta entidade no prazo de UN MES desde que se tivese producido a redución.5.7.- A perda do dereito á bonificación surtirá efectos no exercicio fiscal seguinte á súa produción. Asignar como apartado 6 o apartado 5 do texto anteior: 6.- As bonificacións recollidas neste artigo non son acumulables, nin aplicables simultáneamente, nin sucesivamente entre sí. Engadir, unha Disposición Transitoria á ordenanza: DISPOSICIÓN TRANSITORIA Os suxeitos pasivos do imposto que dentro dos últimos catro anos anteriores á entrada en vigor da modificación da presente Ordenanza, sexan beneficiarios da bonificación pola introdución do beneficio fiscal contido no artigo 5 da mesma, terán dereito á aplicación retroactiva, durante os tres primeiros exercicios de inicio da actividade, do beneficio fiscal establecido na mesma porcentaxe que se lles tivera recoñecido no ICIO, sempre e cando se manteña o dereito á bonificación, e de se seguir cumprindo, durante os devanditos exercicios, os requisitos previstos no seu artigo 4, polo que procederá, no seu caso, a devolución de ingresos previa solicitude ao efecto do suxeito pasivo. DISPOSICIÓN FINAL A presente Ordenanza entrará en vigor o día da súa publicación no Boletín Oficial da Provincia, e será de aplicación a partir do exercicio 2017, permanecendo en vigor ata a súa modificación ou derogación expresa. A modificación do artigo 5 e Disposición Transitoria aprobada inicialmente en sesión plenaria do 07.06.2018 entrará en vigor o 1 de xaneiro de 2019. Engadir o apartado c) no artigo 5 Bonificacións co seguinte teor: 1.- Segundo o previsto no art.88.2. e) do Real decreto lexislativo 2/2004, do 5 de marzo, polo que se aprobou o Texto refundido da Lei reguladora das facendas locais, este Concello establece a bonificación de ata o 95 % sobre da cota tributaria do imposto a favor dos suxeitos pasivos que tributen por cota municipal e desenvolvan actividades económicas de especial interese municipal, por concorrer circunstancias que poñan de manifesto a creación de emprego, naqueles supostos nos que se implante unha nova actividade económica ou empresarial, ou que supoñan unha ampliación das súas instalacións preexistentes sempre e cando tal ampliación implique a creación de emprego.2.- Dado que a presente bonificación é análoga á prevista no artigo 4 da Ordenanza Fiscal nº 24 deste Concello, reguladora do Imposto sobre construcións, instalacións e obras, estarase, a efectos da concesión da mesma, aos mesmos requisitos, referidos á acreditación da creación de emprego, previstos na mesma, e, xa que logo, á porcentaxe de bonificación que se acede segundo a puntuación total que, segundo o orzamento de execución das obras ou instalacións, e o número de postos de traballo creados, se outorgue á actividade económica ou empresarial aos efectos da bonificación no ICIO, e ao seu medio de solicitude e xustificación. A bonificación limitarase á cota municipal sobre o inmoble, non estendéndose a outros establecementos que teñan cota tributaria separada dentro do termo municipal.3.- A solicitude da bonificación no ICIO suporá que se teña por solicitada a bonificación no Imposto sobre Actividades Económicas, polo que se estará aos requisitos de solicitude previstos no ICIO. A tramitación será conxunta, polo que non procederá solicitar a bonificación no IAE se non se ten solicitado a bonificación por fomento do emprego local prevista no ICIO.4.- A bonificación no IAE surtirá efectos a partires do exercicio seguinte ao do remate das obras ou instalacións obxecto de bonificación no ICIO, e perdurará durante os TRES primeiros exercicios de exercicio da actividade. A mesma é simultaneable con calquera outra bonificación do IAE.5.- O acordo de concesión da bonificación corresponderá ao Pleno da Corporación, que acordará, simultáneamente, o dereito ao seu desfrute coa tramitación da bonificación no ICIO e no IBI.6.- Os novos postos de traballo creados que deran dereito á concesión do presente beneficio fiscal deberanse manter durante os tres períodos impositivos de duración da bonificación. De se mermar a plantilla durante o devandito período, perderase o dereito a seguir desfrutando da bonificación. A tal efecto, o suxeito pasivo deberá acreditar, a requerimento desta entidade local, os empregados existentes ao inicio da actividade e durante todo o período do beneficio fiscal. De se producir reducións de plantilla, o suxeito pasivo estará obrigado a poñelo en coñecemento desta entidade no prazo de UN MES desde que se tivese producido a redución.7.- A perda do dereito á bonificación surtirá efectos no exercicio fiscal seguinte á súa produción. Engadir unha Disposición Transitoria á ordenanza, do seguinte teor: Os suxeitos pasivos do imposto que teñan concedido a bonificación pola introdución do beneficio fiscal contido no artigo 5. c) dentro dos últimos catro anos anteriores á entrada en vigor da modificación da presente Ordenanza, terán dereito á aplicación retroactiva, no Imposto sobre Actividades Económicas, durante os tres primeiros exercicios de inicio da actividade, do beneficio fiscal establecido na mesma porcentaxe que se lles tivera recoñecido no ICIO, sempre e cando se manteña o dereito á bonificación, e de se seguir cumprindo, durante os devanditos exercicios, os requisitos previstos no seu artigo 4, polo que procederá, no seu caso, a devolución de ingresos previa solicitude ao efecto do suxeito pasivo.1.–A Presente Ordenanza entrará en vigor o día da súa publicación no Boletín Oficial da Provincia, e será de aplicación no exercicio de 2.008 permanecendo en vigor até que se acorde a súa modificación ou derrogación. A modificación do artigo 5 e Disposición Transitoria aprobada inicialmente en sesión plenaria do 07.06.2018 entrará en vigor o 1 de xaneiro de 2019. Fene, 30 de xullo de 2018 O alcalde, Gumersindo Pedro Galego Feal